title: Rozhodnutie Rady (SZBP) 2018/1940 z 10. decembra 2018, ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike

text:
                  11.12.2018

                  SK

                  Úradný vestník Európskej únie

                  L 314/47

         ROZHODNUTIE RADY (SZBP) 2018/1940
         z 10. decembra 2018,
         ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 20. decembra 2010 rozhodnutie 2010/2010/SZBP (1) o reštriktívnych opatreniach voči Konžskej demokratickej republike (KDR).

                     (2)

                     Rada prijala 12. decembra 2016 rozhodnutie (SZBP) 2016/2231 (2) v reakcii na obštrukcie volebného procesu a súvisiace porušovanie ľudských práv v KDR. Uvedeným rozhodnutím sa zmenilo rozhodnutie 2010/788/SZBP, okrem iného, zavedením autonómnych reštriktívnych opatrení podľa jeho článku 3 ods. 2

                     (3)

                     Na základe preskúmania opatrení uvedených v článku 3 ods. 2 rozhodnutia 2010/788/SZBP by sa mali reštriktívne opatrenia obnoviť do 12. decembra 2019.

                     (4)

                     Rada vo svojich záveroch z decembra 2017 vyzvala všetky konžské zainteresované strany, a v prvom rade konžské orgány a inštitúcie, aby zohrávali vo volebnom procese konštruktívnu úlohu. Rada vzhľadom na nadchádzajúce voľby opätovne zdôrazňuje význam dôveryhodných a inkluzívnych volieb v súlade s túžbou konžského ľudu zvoliť si svojich zástupcov. Rada ďalej preskúma reštriktívne opatrenia so zreteľom na voľby v KDR a je pripravená zodpovedajúcim spôsobom ich upraviť.

                     (5)

                     Odôvodnenia týkajúce sa ôsmich osôb uvedených v prílohe II by sa mali zmeniť. Okrem toho by sa mali aktualizovať informácie týkajúce sa všetkých osôb uvedených v uvedenej prílohe.

                     (6)

                     Rozhodnutie 2010/788/SZBP by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            V článku 9 rozhodnutia 2010/788/SZBP sa odsek 2 nahrádza takto:

                  „2.   Opatrenia uvedené v článku 3 ods. 2 sa uplatňujú do 12. decembra 2019. Ak Rada dospeje k záveru, že ich ciele neboli dosiahnuté, podľa potreby sa obnovia alebo zmenia.“

            Článok 2
            Zoznam v prílohe II k rozhodnutiu 2010/788/SZBP sa nahrádza zoznamom uvedeným v prílohe k tomuto rozhodnutiu.

            Článok 3
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 10. decembra 2018

                  Za Radu

                  predsedníčka

               F. MOGHERINI

            (1)  Rozhodnutie Rady 2010/788/SZBP z 20. decembra 2010 o reštriktívnych opatreniach voči Konžskej demokratickej republike a o zrušení spoločnej pozície 2008/369/SZBP (Ú. v. EÚ L 336, 21.12.2010, s. 30).

            (2)  Rozhodnutie Rady (SZBP) 2016/2231 z 12. decembra 2016, ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike (Ú. v. EÚ L 336 I, 12.12.2016, s. 7).

            PRÍLOHA

                     „PRÍLOHA II

                        ZOZNAM OSÔB A SUBJEKTOV PODĽA ČLÁNKU 3 ODS. 2

                     A.   Osoby

                                 Meno

                                 Informácie o totožnosti

                                 Dôvody označenia

                                 Dátum zaradenia do zoznamu

                                 1.

                                 Ilunga Kampete

                                 alias Gaston Hughes Ilunga Kampete; alias Hugues Raston Ilunga Kampete.
                                 Dátum narodenia: 24.11.1964.
                                 Miesto narodenia: Lubumbashi (KDR).
                                 Vojenské identifikačné číslo: 1-64-86-22311-29.
                                 Štátna príslušnosť: KDR.
                                 Adresa: 69, avenue Nyangwile, Kinsuka Mimosas, Kinshasa/Ngaliema, KDR.

                                 Ilunga Kampete bol ako veliteľ jednotiek Republikánskej gardy (GR) zodpovedný za nasadenie jednotiek GR do akcie a za ich účasti na neprimeranom použití sily a násilnej represie v septembri 2016 v Kinshase. Z dôvodu svojho postavenia bol preto Ilunga Kampete zapojený do plánovania, riadenia alebo páchania aktov, ktoré predstavujú závažné porušenia ľudských práv v KDR.

                                 12.12.2016

                                 2.

                                 Gabriel Amisi Kumba

                                 alias Gabriel Amisi Nkumba; „Tango Fort“; „Tango Four“.
                                 Dátum narodenia: 28.5.1964.
                                 Miesto narodenia: Malela (KDR).
                                 Vojenské identifikačné číslo:
                                 1-64-87-77512-30. Štátna príslušnosť: KDR.
                                 Adresa: 22, avenue Mbenseke, Ma Campagne, Kinshasa/Ngaliema, KDR.

                                 Bývalý veliteľ 1. obrannej zóny konžskej armády (FARDC), ktorej jednotky sa zúčastnili na neprimeranom použití sily a násilnej represii v septembri 2016 v Kinshase. Z dôvodu svojho postavenia bol preto Gabriel Amisi Kumba zapojený do plánovania, riadenia alebo páchania aktov, ktoré predstavujú závažné porušenia ľudských práv v KDR.
                                 Gabriel Amisi Kumba bol v júli 2018 vymenovaný za zástupcu veliteľa štábu Konžských ozbrojených síl (FARDC) zodpovedného za operácie a spravodajstvo.

                                 12.12.2016

                                 3.

                                 Ferdinand Ilunga Luyoyo

                                 Dátum narodenia: 8.3.1973.
                                 Miesto narodenia: Lubumbashi (KDR).
                                 Číslo cestovného pasu: OB0260335
                                 (platný od 15.4.2011 do 14.4.2016).
                                 Štátna príslušnosť: KDR.
                                 Adresa: 2, avenue des Orangers, Kinshasa/Gombe, KDR.

                                 Ako veliteľ poriadkovej jednotky Légion Nationale d'Intervention Konžskej štátnej polície (PNC) Ferdinand Ilunga Luyoyo bol zodpovedný za neprimerané použitie sily a násilnú represiu v septembri 2016 v Kinshase. Z dôvodu svojho postavenia bol preto Ferdinand Ilunga Luyoyo zapojený do plánovania, riadenia alebo páchania aktov, ktoré predstavujú závažné porušenia ľudských práv v KDR.
                                 Ferdinand Ilunga Luyoyo bol v júli 2017 vymenovaný za veliteľa jednotky PNC zodpovednej za ochranu inštitúcií a vysokopostavených činiteľov.

                                 12.12.2016

                                 4.

                                 Celestin Kanyama

                                 alias Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;
                                 Esprit de mort.
                                 Dátum narodenia: 4.10.1960.
                                 Miesto narodenia: Kananga (KDR).
                                 Štátna príslušnosť: KDR.
                                 Číslo cestovného pasu: OB0637580
                                 (platný od 20.5.2014 do 19.5.2019).
                                 Dostal schengenské vízum č. 011518403, vydané 2.7.2016.
                                 Adresa: 56, avenue Usika, Kinshasa/Gombe, KDR.

                                 Ako komisár Konžskej štátnej polície (PNC) bol Celestin Kanyama zodpovedný za neprimerané použitie sily a násilnú represiu v septembri 2016 v Kinshase. Z dôvodu svojho postavenia bol preto Celestin Kanyama zapojený do plánovania, riadenia alebo páchania aktov, ktoré predstavujú závažné porušenia ľudských práv v KDR.
                                 Celestin Kanyama bol v júli 2017 vymenovaný za generálneho riaditeľa výcvikových škôl štátnej polície.

                                 12.12.2016

                                 5.

                                 John Numbi

                                 alias John Numbi Banza Tambo; John Numbi Banza Ntambo; Tambo Numbi.
                                 Dátum narodenia: 16.8.1962.
                                 Miesto narodenia: Jadotville-Likasi-Kolwezi (KDR).
                                 Štátna príslušnosť: KDR.
                                 Adresa: 5, avenue Oranger, Kinshasa/Gombe, KDR.

                                 Bývalý generálny inšpektor Konžskej štátnej polície (PNC) John Numbi bol zapojený najmä do kampane násilného zastrašovania v súvislosti s guvernérskymi voľbami v štyroch bývalých katanganských provinciách v marci 2016, a preto je zodpovedný za bránenie konsenzuálnemu a mierovému riešeniu s cieľom uskutočnenia volieb v KDR. John Numbi bol v júli 2018 vymenovaný za generálneho inšpektora Konžských ozbrojených síl (FARDC).

                                 12.12.2016

                                 6.

                                 Roger Kibelisa

                                 alias Roger Kibelisa Ngambaswi.
                                 Dátum narodenia: 9.9.1959.
                                 Miesto narodenia: Fayala (KDR).
                                 Štátna príslušnosť: KDR.
                                 Adresa: 24, avenue Photopao, Kinshasa/Mont Ngafula, KDR.

                                 Ako riaditeľ pre vnútorné záležitosti v rámci štátnej spravodajskej služby (ANR) Roger Kibelisa bol zapojený do kampane, do ktorej sa zapájali úradníci ANR konajúci voči členom opozície, vrátane svojvoľného zatýkania a väznenia. Roger Kibelisa preto ohrozil právny štát a bránil konsenzuálnemu a mierovému riešeniu smerujúcemu k voľbám v KDR.

                                 12.12.2016

                                 7.

                                 Delphin Kaimbi

                                 alias Delphin Kahimbi Kasangwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.
                                 Dátum narodenia: 15.1.1969 (alebo: 15.7.1969).
                                 Miesto narodenia: Kiniezire/Goma (KDR).
                                 Štátna príslušnosť: KDR.
                                 Číslo diplomatického pasu: DB0006669 (platný od 13.11.2013 do 12.11.2018).
                                 Adresa: 1, 14eme rue, Quartier Industriel, Linete, Kinshasa, KDR.

                                 Bývalý riaditeľ vojenskej spravodajskej služby (ex-DEMIAP), ktorá je súčasťou Národného operačného centra, riadiacej a veliteľskej štruktúry zodpovednej za svojvoľné zatýkanie a násilné represie v septembri 2016 v Kinshase a zodpovedný za ozbrojené sily, ktoré sa zúčastnili na zastrašovaní a svojvoľnom zatýkaní, ktoré bránia konsenzuálnemu a mierovému riešeniu s cieľom uskutočnenia volieb v KDR. Delphin Kaimbi bol v júli 2018 vymenovaný za zástupcu veliteľa generálneho štábu v rámci generálneho štábu FARDC so zodpovednosťou za spravodajstvo.

                                 12.12.2016

                                 8.

                                 Evariste Boshab, bývalý podpredseda vlády a minister vnútra a bezpečnosti

                                 alias Evariste Boshab Mabub Ma Bileng.
                                 Dátum narodenia: 12.1.1956.
                                 Miesto narodenia: Tete Kalamba (KDR).
                                 Štátna príslušnosť: KDR.
                                 Číslo diplomatického pasu: DP0000003 (platný: od 21.12.2015 do 20.12.2020).
                                 Platnosť schengenského víza sa skončila 5.1.2017.
                                 Adresa: 3, avenue du Rail, Kinshasa/Gombe, KDR.

                                 Ako podpredseda vlády a minister vnútra a bezpečnosti od decembra 2014 do decembra 2016 bol Evariste Boshab oficiálne zodpovedný za policajné a bezpečnostné zložky a za koordináciu práce guvernérov provincií. Z dôvodu svojho postavenia bol zodpovedný za zatýkanie aktivistov a členov opozície, ako aj za neprimerané používanie sily, a to aj v období od septembra 2016 do decembra 2016 v reakcii na demonštrácie v Kinshase, ktoré viedli k usmrteniu alebo zraneniu veľkého počtu civilistov bezpečnostnými zložkami. Evarista Boshab bol preto zapojený do plánovania, riadenia alebo páchania činov, ktoré predstavujú závažné porušenia ľudských práv v KDR.

                                 29.5.2017

                                 9.

                                 Alex Kande Mupompa, bývalý guvernér provincie Kasai Central

                                 alias Alexandre Kande Mupomba; Kande-Mupompa.
                                 Dátum narodenia: 23.9.1950.
                                 Miesto narodenia: Kananga (KDR).
                                 Štátna príslušnosť: KDR a Belgicko.
                                 Číslo cestovného pasu KDR: OP0024910 (platný: od 21.3.2016 do 20.3.2021).
                                 Adresy: Messidorlaan 217/25, 1180 Uccle, Belgicko
                                 1, avenue Bumba, Kinshasa/Ngaliema, KDR.

                                 Ako guvernér provincie Kasai Central do októbra 2017 bol Alex Kande Mupompa zodpovedný za neprimerané použitie sily, násilnú represiu a mimosúdne zabíjanie páchané bezpečnostnými silami a PNC v provincii Kasai Central od augusta 2016 vrátane zabíjania na území Dibaya vo februári 2017.
                                 Alex Kande Mupompa bol preto zapojený do plánovania, riadenia alebo páchania činov, ktoré predstavujú závažné porušovanie ľudských práv v KDR.

                                 29.5.2017

                                 10.

                                 Jean-Claude Kazembe Musonda, bývalý guvernér provincie Haut-Katanga

                                 Dátum narodenia: 17.5.1963.
                                 Miesto narodenia: Kashobwe (KDR).
                                 Štátna príslušnosť: KDR.
                                 Adresa: 7891, avenue Lubembe, Quartier Lido, Lubumbashi, Haut-Katanga, KDR.

                                 Ako guvernér provincie Haut Katanga do apríla 2017 bol Jean-Claude Kazembe Musonda zodpovedný za neprimerané používanie sily a násilnú represiu, ktorých sa dopúšťali bezpečnostné sily a PNC v provincii Haut Katanga, a to aj v období od 15. do 31. decembra 2016, keď bolo 12 civilistov zabitých a 64 osôb zranených v dôsledku použitia smrtonosnej sily zo strany bezpečnostných síl vrátane príslušníkov PNC v reakcii na protesty v Lubumbashi.
                                 Jean-Claude Kazembe Musonda bol preto zapojený do plánovania, riadenia alebo páchania činov, ktoré predstavujú závažné porušenia ľudských práv v KDR.

                                 29.5.2017

                                 11.

                                 Lambert Mende, minister pre spoje a médiá a hovorca vlády

                                 alias Lambert Mende Omalanga.
                                 Dátum narodenia: 11.2.1953.
                                 Miesto narodenia: Okolo (KDR).
                                 Číslo diplomatického pasu: DB0001939 (vydaný: 4.5.2017 – platný do: 3.5.2022).
                                 Štátna príslušnosť: KDR.
                                 Adresa: 20, avenue Kalongo, Kinshasa/Ngaliema, KDR.

                                 Ako minister pre spoje a médiá od roku 2008 je Lambert Mende zodpovedný za uplatňovanie represívnej mediálnej politiky, ktorá je v rozpore s právom na slobodu prejavu a informácií a ktorá podkopáva dosiahnutie konsenzuálneho a mierového riešenia smerujúceho k voľbám v KDR. Dňa 12. novembra 2016 prijal vyhlášku, ktorou obmedzuje možnosti zahraničných médií vysielať v KDR.
                                 V rozpore s politickou dohodou z 31. decembra 2016 medzi prezidentskou väčšinou a opozičnými stranami sa k októbru 2018 neobnovilo vysielanie viacerých médií.
                                 Ako minister pre spoje a médiá je preto Lambert Mende zodpovedný za bránenie dosiahnutia konsenzuálneho a mierového riešenia smerujúceho k voľbám v KDR, a to aj prostredníctvom represií.

                                 29.5.2017

                                 12.

                                 Brigádny generál Eric Ruhorimbere, zástupca veliteľa 21. vojenského regiónu (Mbuji-Mayi)

                                 alias Eric Ruhorimbere Ruhanga; Tango Two; Tango Deux.
                                 Dátum narodenia: 16.7.1969.
                                 Miesto narodenia: Minembwe (KDR).
                                 Vojenské identifikačné číslo: 1-69-09-51400-64.
                                 Štátna príslušnosť: KDR.
                                 Číslo cestovného pasu KDR: OB0814241.
                                 Adresa: Mbujimayi, Kasai Province, KDR.

                                 Ako zástupca veliteľa 21. vojenského regiónu od septembra 2014 do júla 2018 bol Eric Ruhorimbere zodpovedný za neprimerané použitie sily a mimosúdne popravy, ktoré páchali sily FARDC najmä proti milíciám Nsapu, ako aj ženám a deťom.
                                 Eric Ruhorimbere bol preto zapojený do plánovania, riadenia alebo páchania činov, ktoré predstavujú závažné porušenia ľudských práv v KDR. Eric Ruhorimbere bol v júli 2018 vymenovaný za veliteľa operačného sektora Nord Equateur.

                                 29.5.2017.

                                 13.

                                 Ramazani Shadari, bývalý podpredseda vlády a minister vnútra a bezpečnosti

                                 alias Emmanuel Ramazani Shadari Mulanda; Shadary.
                                 Dátum narodenia: 29.11.1960.
                                 Miesto narodenia: Kasongo (KDR).
                                 Štátna príslušnosť: KDR.
                                 Adresa: 28, avenue Ntela, Mont Ngafula, Kinshasa, KDR.

                                 Ako podpredseda vlády a minister vnútra a bezpečnosti do februára 2018 bol Ramazani Shadari oficiálne zodpovedný za policajné a bezpečnostné zložky a za koordináciu práce guvernérov provincií. Z dôvodu svojho postavenia bol zodpovedný za zatýkanie aktivistov a členov opozície, ako aj za použitie neprimeranej sily, ako je napríklad násilný zásah proti členom hnutia Bundu Dia Kongo (BDK) v provincii Kongo Central, represie v Kinshase v januári a februári 2017 a neprimerané použitie sily a násilné represie v provinciách regiónu Kasai.
                                 Z dôvodu svojho postavenia bol preto Ramazani Shadari zapojený do plánovania, riadenia alebo páchania činov, ktoré predstavujú závažné porušenia ľudských práv v KDR.
                                 Ramazani Shadari bol vo februári 2018 vymenovaný za stáleho tajomníka Parti du peuple pour la reconstruction et le développement (PPRD).

                                 29.5.2017

                                 14.

                                 Kalev Mutondo, riaditeľ (formálne generálny administrátor) Národnej spravodajskej služby (ANR)

                                 alias Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Dátum narodenia: 3.3.1957.
                                 Štátna príslušnosť: KDR.
                                 Číslo cestovného pasu: DB0004470 (vydaný: 8.6.2012 — platný do: 7.6.2017).
                                 Adresa: 24, avenue Ma Campagne, Kinshasa, KDR.

                                 Ako dlhodobý riaditeľ Národnej spravodajskej služby (ANR) je Kalev Mutondo zapojený do svojvoľného zatýkania, zadržiavania a zlého zaobchádzania s príslušníkmi opozície, aktivistami občianskej spoločnosti a inými osobami a nesie za toto konanie zodpovednosť. Oslaboval preto právny štát a bránil konsenzuálnemu a mierovému riešeniu smerujúcemu k voľbám v KDR, pričom plánoval alebo riadil činy, ktoré predstavujú závažné porušovanie ľudských práv v KDR.

                                 29.5.2017

                           B.   Subjekty
                     […]

               “.


title: Rozhodnutie Rady (EÚ) 2018/1938 z 18. septembra 2018 o pozícii, ktorá sa má v mene Európskej únie zaujať v rámci Asociačnej rady zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o prijatie odporúčania schvaľujúceho predĺženie akčného plánu EÚ – Maroko, ktorým sa vykonáva posilnený štatút (2013 – 2017)

text:
                  11.12.2018

                  SK

                  Úradný vestník Európskej únie

                  L 314/38

         ROZHODNUTIE RADY (EÚ) 2018/1938
         z 18. septembra 2018
         o pozícii, ktorá sa má v mene Európskej únie zaujať v rámci Asociačnej rady zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o prijatie odporúčania schvaľujúceho predĺženie akčného plánu EÚ – Maroko, ktorým sa vykonáva posilnený štatút (2013 – 2017)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:

                     (1)

                     Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej (1) (ďalej len „dohoda“) bola podpísaná 26. februára 1996 a nadobudla platnosť 1. marca 2000 (2).

                     (2)

                     V článku 80 dohody sa stanovuje, že Asociačná rada, zriadená na základe dohody, má právomoc prijímať rozhodnutia a môže tiež navrhovať odporúčania.

                     (3)

                     Asociačná rada prijala 16. decembra 2013 odporúčanie pre vykonávanie akčného plánu EÚ – Maroko, ktorým sa vykonáva posilnený štatút (2013 – 2017) (3) (ďalej len „akčný plán“).

                     (4)

                     Na účely zaistenia kontinuity medzi akčným plánom a budúcimi prioritami partnerstva Asociačná rada by mala prostredníctvom výmeny listov prijať odporúčanie schvaľujúce predĺženie akčného plánu.

                     (5)

                     Je vhodné stanoviť pozíciu, ktorá sa má v rámci Asociačnej rady zaujať v mene Únie, pokiaľ ide o prijatie odporúčania schvaľujúceho predĺženie akčného plánu, pretože toto odporúčanie má právne účinky.

                     (6)

                     Predĺženie akčného plánu vytvorí základ vzťahov medzi EÚ a Marokom v priebehu tohto roka a umožní viesť diskusie na účely stanovenia smerovaní a nových priorít partnerstva medzi EÚ a Marokom na nasledujúce roky,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Európskej únie zaujať v rámci Asociačnej rady zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o prijatie odporúčania schvaľujúceho predĺženie akčného plánu EÚ – Maroko, ktorým sa vykonáva posilnený štatút (2013 – 2017), o rok od uplynutia jeho platnosti, je založená na návrhu odporúčania pripojenom k tomuto rozhodnutiu.

            Článok 2
            Toto rozhodnutie je určené Komisii a vysokému predstaviteľovi.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Ú. v. ES L 70, 18.3.2000, s. 2.

            (2)  Rozhodnutie Rady a Komisie 2000/204/ES, ESUO z 26. januára 2000 o uzavretí Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej (Ú. v. ES L 70, 18.3.2000, s. 1).

            (3)  Odporúčanie Asociačnej rady EÚ – Maroko č. 1/2013 zo 16. decembra 2013, o vykonávaní akčného plánu EÚ – Maroko európskej susedskej politiky, ktorým sa vykonáva posilnený štatút (2013 – 2017) (Ú. v. EÚ L 352, 24.12.2013, s. 78).

            NÁVRH
            ODPORÚČANIE ASOCIAČNEJ RADY EÚ – MAROKO č. 1/2018
            z …,
            ktorým sa schvaľuje predĺženie akčného plánu EÚ – Maroko, ktorým sa vykonáva posilnený štatút (2013 – 2017), o jeden rok
            ASOCIAČNÁ RADA EÚ-MAROKO,
            so zreteľom na Euro-stredomorskú dohodu o pridružení medzi Európskym spoločenstvom a jeho členskými štátmi na jednej strane a Marockým kráľovstvom na strane druhej (1),
            keďže:

                        (1)

                        Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Marockým kráľovstvom na strane druhej (ďalej len „dohoda“) nadobudla platnosť 1. marca 2000.

                        (2)

                        V článku 80 dohody sa stanovuje, že Asociačná rada môže navrhovať odporúčania, ktoré považuje za náležité na účely dosiahnutia cieľov dohody.

                        (3)

                        Podľa článku 90 dohody prijímajú zmluvné strany všetky všeobecné alebo osobitné opatrenia potrebné na splnenie svojich povinností, ktorésa v nej stanovujú, a zabezpečujú, aby sa dosiahli jej ciele.

                        (4)

                        Článok 10 rokovacieho poriadku Asociačnej rady umožňuje prijať písomným postupom odporúčania v obdobiach medzi zasadnutiami.

                        (5)

                        Predĺženie akčného plánu akčného plánu EÚ – Maroko európskej susedskej politiky, ktorým sa vykonáva posilnený štatút (na obdobie 2013 – 2017) bude v priebehu tohto roka základom vzťahov medzi EÚ a Marokom a umožní začatie rokovaní s cieľom vypracovať usmernenia a nové priority partnerstva EÚ a Maroka na nadchádzajúce roky,

                  ODPORÚČA:

               Jediný článok
               Asociačná rada písomne odporúča, aby sa akčný plán EÚ – Maroko, ktorým sa vykonáva posilnený štatút (2013 – 2017), predĺžil o jeden rok.

               V … …2018.

                     Za Asociačnú radu EÚ-Maroko

                     predseda

               (1)  Ú. v. ES L 70, 18.3.2000, s. 2.


title: Rozhodnutie Rady (SZBP) 2018/1943 z 10. decembra 2018, ktorým sa mení rozhodnutie (SZBP) 2017/2303 na podporu ďalšieho vykonávania rezolúcie Bezpečnostnej rady OSN č. 2118 (2013) a rozhodnutia výkonnej rady OPCW EC-M-33/DEC.1 o likvidácii sýrskych chemických zbraní v rámci vykonávania stratégie EÚ proti šíreniu zbraní hromadného ničenia

text:
                  11.12.2018

                  SK

                  Úradný vestník Európskej únie

                  L 314/58

         ROZHODNUTIE RADY (SZBP) 2018/1943
         z 10. decembra 2018,
         ktorým sa mení rozhodnutie (SZBP) 2017/2303 na podporu ďalšieho vykonávania rezolúcie Bezpečnostnej rady OSN č. 2118 (2013) a rozhodnutia výkonnej rady OPCW EC-M-33/DEC.1 o likvidácii sýrskych chemických zbraní v rámci vykonávania stratégie EÚ proti šíreniu zbraní hromadného ničenia
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 12. decembra 2017 prijala rozhodnutie (SZBP) 2017/2303 (1).

                     (2)

                     V rozhodnutí (SZBP) 2017/2303 sa vykonávacie obdobie činností uvedených v jeho článku 1 ods. 2 stanovuje na 12 mesiacov od dátumu uzavretia dohody o financovaní uvedenej v jeho článku 3 ods. 3.

                     (3)

                     Organizácia pre zákaz chemických zbraní (ďalej len „OPCW“), ktorá je zodpovedná za technické vykonávanie projektu požiadala 3. októbra 2018 o povolenie Únie predĺžiť vykonávacie obdobie rozhodnutia (SZBP) 2017/2303 o 12 mesiacov. Týmto predĺžením by sa OPCW umožnilo pokračovať vo vykonávaní činností doplnených rozhodnutím o riešení hrozby použitia chemických zbraní (C-SS-4/DEC.3) konferencie zmluvných štátov Dohovoru o zákaze vývoja, výroby, hromadenia a použitia chemických zbraní a o ich zničení a dosiahnuť plánované ciele uvedených činností vrátane posilnenia kapacity OPCW na riešenie hrozby použitia chemických zbraní.

                     (4)

                     Požadovaná zmena rozhodnutia (SZBP) 2017/2303 sa týka jeho článku 5 ods. 2 a oddielu 8 prílohy k uvedenému rozhodnutiu, v ktorých je potrebné zmeniť opisy.

                     (5)

                     Pokračovanie činností uvedených v článku 1 ods. 2 rozhodnutia (SZBP) 2017/2303, ako sa konkrétne uvádza v žiadosti zo strany OPCW z 3. októbra 2018, by sa mohlo realizovať bez vplyvu na zdroje.

                     (6)

                     S cieľom umožniť ďalšie vykonávanie činností uvedených v rozhodnutí (SZBP) 2017/2303 by sa preto uvedené rozhodnutie malo zmeniť zodpovedajúcim predĺžením jeho účinnosti,

               PRIJALA TOTO ROZHODNUTIE:

            Článok 1
            Rozhodnutie (SZBP) 2017/2303 sa týmto mení takto:

                        1)

                        Článok 5 ods. 2 sa nahrádza takto:

                           „2.   Účinnosť tohto rozhodnutia uplynie 24 mesiacov po uzavretí dohody o financovaní medzi Komisiou a OPCW uvedenou v článku 3 ods. 3, alebo šesť mesiacov po nadobudnutí účinnosti, ak sa dovtedy dohoda o financovaní neuzavrie.“

                        2)

                        Znenie oddielu 8 prílohy sa nahrádza takto:

                           „Odhadované trvanie

                        Trvanie projektu je naplánované na 24 mesiacov.“

            Článok 2
            Toto rozhodnutie nadobúda účinnosť dňom jeho prijatia.

            V Bruseli 10. decembra 2018

                  Za Radu

                  predsedníčka

               F. MOGHERINI

            (1)  Rozhodnutie Rady (SZBP) 2017/2303 z 12. decembra 2017 na podporu ďalšieho vykonávania rezolúcie Bezpečnostnej rady OSN č. 2118 (2013) a rozhodnutia výkonnej rady OPCW EC-M-33/DEC.1 o likvidácii sýrskych chemických zbraní v rámci vykonávania stratégie EÚ proti šíreniu zbraní hromadného ničenia (Ú. v. EÚ L 329, 13.12.2017, s. 55).


title: Rozhodnutie Rady (SZBP) 2018/1941 z 10. decembra 2018, ktorým sa mení rozhodnutie (SZBP) 2016/610 o vojenskej výcvikovej misii Európskej únie v Stredoafrickej republike

text:
                  11.12.2018

                  SK

                  Úradný vestník Európskej únie

                  L 314/54

         ROZHODNUTIE RADY (SZBP) 2018/1941
         z 10. decembra 2018,
         ktorým sa mení rozhodnutie (SZBP) 2016/610 o vojenskej výcvikovej misii Európskej únie v Stredoafrickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 19. apríla 2016 prijala rozhodnutie (SZBP) 2016/610 (1), ktorým sa zriadila vojenská výcviková misia Európskej únie v rámci SBOP v Stredoafrickej republike (EUTM RCA).

                     (2)

                     Rada 30. júla 2018 rozhodnutím (SZBP) 2018/1082 (2) predĺžila mandát misie do 19. septembra 2020.

                     (3)

                     Rada 15. októbra 2018 v záveroch o Stredoafrickej republike uznala, že je vhodné vyhovieť žiadosti orgánov Stredoafrickej republiky o dodatočnú pomoc v prospech stredoafrických síl vnútornej bezpečnosti prostredníctvom čo najskoršieho zriadenia a nasadenia osobitného piliera pre interoperabilitu v rámci misie EUTM RCA, ktorý bude zodpovedný za strategické poradenstvo v tejto oblasti.

                     (4)

                     Rozhodnutie Rady (SZBP) 2016/610 by sa malo zodpovedajúcim spôsobom zmeniť.

                     (5)

                     Rada vo svojich záveroch z 15. októbra 2018 uznala že, ako sa zdôraznilo v rámci strategického preskúmania misie EUTM RCA, je vhodné pokračovať v úvahách o potrebe posilniť činnosť Európskej únie vo vzťahu k silám vnútornej bezpečnosti prostredníctvom osobitnej civilnej akcie SBOP. Rada v uvedených záveroch poznamenala, že sa k tejto otázke vráti v lete 2019, pričom zohľadní prvé výsledky piliera pre interoperabilitu a strategického preskúmania misie EUTM RCA.

                     (6)

                     V súlade s článkom 5 Protokolu o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu ani sa nezúčastňuje na financovaní tejto misie,

               PRIJALA TOTO ROZHODNUTIE:

            Článok 1
            Rozhodnutie (SZBP) 2016/610 sa mení takto:

                        1.

                        V článku 1 ods. 2 sa dopĺňa:

                                    „d)

                                    strategické poradenstvo ministerstvu vnútra, generálnemu riaditeľovi polície a generálnemu riaditeľovi žandárstva s cieľom umožniť následnú interoperabilitu a koordinované nasadenie obranných síl a síl vnútornej bezpečnosti v Stredoafrickej republike.“

                        2.

                        V článku 10 sa odsek 3 nahrádza takto:

                           „3.   Referenčná suma na spoločné náklady operácie EUTM RCA na obdobie od 20. septembra 2018 do 19. septembra 2020 je 26 131 485 EUR. Percentuálny podiel referenčnej sumy uvedený v článku 25 ods. 1 rozhodnutia (SZBP) 2015/528 je 0 % a percentuálny podiel uvedený v článku 34 ods. 3 uvedeného rozhodnutia je 0 % pre záväzky a 0 % pre platby.“.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 10. decembra 2018

                  Za Radu

                  predsedníčka

               F. MOGHERINI

            (1)  Rozhodnutie Rady (SZBP) 2016/610 z 19. apríla 2016 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (Ú. v. EÚ L 104, 20.4.2016, s. 21).

            (2)  Rozhodnutie Rady (SZBP) 2018/1082 z 30. júla 2018, ktorým sa mení rozhodnutie (SZBP) 2016/610 o vojenskej výcvikovej misii Európskej únie v Stredoafrickej republike (Ú. v. EÚ L 194, 31.7.2018, s. 140).


title: Rozhodnutie Rady (SZBP) 2018/1944 z 10. decembra 2018, ktorým sa zrušuje rozhodnutie 2010/127/SZBP o reštriktívnych opatreniach voči Eritrei

text:
                  11.12.2018

                  SK

                  Úradný vestník Európskej únie

                  L 314/60

         ROZHODNUTIE RADY (SZBP) 2018/1944
         z 10. decembra 2018,
         ktorým sa zrušuje rozhodnutie 2010/127/SZBP o reštriktívnych opatreniach voči Eritrei
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Bezpečnostná rada Organizácie Spojených národov (BR OSN) prijala 23. decembra 2009 rezolúciu BR OSN č. 1907 (2009), ktorou sa ukladajú reštriktívne opatrenia voči Eritrei pozostávajúce zo zákazu predaja a dodávok zbraní a súvisiaceho materiálu do Eritrey a z nej.

                     (2)

                     Rada 1. marca 2010 prijala rozhodnutie 2010/127/SZBP (1) o reštriktívnych opatreniach voči Eritrei podľa rezolúcie BR OSN č. 1907 (2009).

                     (3)

                     Bezpečnostná rada OSN prijala 14. novembra 2018 rezolúciu BR OSN č. 2444 (2018), ktorou sa s okamžitou účinnosťou ukončujú všetky reštriktívne opatrenia OSN voči Eritrei.

                     (4)

                     Rozhodnutie 2010/127/SZBP by sa preto malo zrušiť,

               PRIJALA TOTO ROZHODNUTIE:

            Článok 1
            Rozhodnutie 2010/127/SZBP sa týmto zrušuje.

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 10. decembra 2018

                  Za Radu

                  predsedníčka

               F. MOGHERINI

            (1)  Rozhodnutie Rady 2010/127/SZBP z 1. marca 2010 o reštriktívnych opatreniach voči Eritrei (Ú. v. EÚ L 51, 2.3.2010, s. 19).


title: Rozhodnutie Rady (SZBP) 2018/1942 z 10. decembra 2018, ktorým sa predlžuje a mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia)

text:
                  11.12.2018

                  SK

                  Úradný vestník Európskej únie

                  L 314/56

         ROZHODNUTIE RADY (SZBP) 2018/1942
         z 10. decembra 2018,
         ktorým sa predlžuje a mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 16. júla 2012 rozhodnutie 2012/389/SZBP (1) o misii Európskej únie na budovanie regionálnych námorných kapacít v Africkom rohu (EUCAP NESTOR).

                     (2)

                     Rada prijala 12. decembra 2016 rozhodnutie (SZBP) 2016/2240 (2), ktorým sa mení rozhodnutie 2012/389/SZBP. Názov misie sa zmenil na EUCAP Somalia a jej mandát sa predĺžil do 31. decembra 2018.

                     (3)

                     Rada prijala 15. februára 2018 rozhodnutie (SZBP) 2018/226 (3), ktorým sa mení rozhodnutie 2012/389/SZBP a stanovuje finančná referenčná suma na obdobie do 31. decembra 2018.

                     (4)

                     V nadväznosti na Komplexné a koordinované strategické preskúmanie činností SBOP v Somálsku a Africkom rohu sa Politický a bezpečný výbor dohodol na zmene a predĺžení mandátu misie do 31. decembra 2020.

                     (5)

                     Rozhodnutie 2012/389/SZBP by sa malo preto zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Rozhodnutie 2012/389/SZBP sa mení takto:

                        (1)

                        V článku 3 ods. 1 sa písmeno c) nahrádza takto:

                                    „c)

                                    sleduje tieto ciele prostredníctvom podpory somálskych orgánov pri príprave potrebných právnych predpisov a zriaďovaní justičných orgánov, prostredníctvom poskytovania potrebného mentorstva, poradenstva, výcviku a vybavenia somálskym orgánom presadzovania civilného námorného práva, ako aj prostredníctvom poskytovania poradenstva ministerstvu vnútornej bezpečnosti a polícii v otázkach rámcovej politiky, velenia, kontroly a koordinácie v súvislosti s iniciatívami Únie a medzinárodných partnerov.“

                        (2)

                        V článku 13 ods. 1 sa dopĺňa tento pododsek:
                        „Finančná referenčná suma určená na pokrytie výdavkov spojených s misiou EUCAP Somalia na obdobie od 1. januára 2019 do 31. decembra 2020 je 66 100 000 EUR.“

                        (3)

                        V článku 16 sa druhá veta nahrádza takto:
                        „Uplatňuje sa do 31. decembra 2020.“.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 10. decembra 2018

                  Za Radu

                  predsedníčka

               F. MOGHERINI

            (1)  Rozhodnutie Rady 2012/389/SZBP zo 16. júla 2012 o misii Európskej únie na budovanie kapacít v Somálsku (EUCAP Somalia) (Ú. v. EÚ L 187, 17.7.2012, s. 40).

            (2)  Rozhodnutie Rady (SZBP) 2016/2240 z 12. decembra 2016, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 337, 13.12.2016, s. 18).

            (3)  Rozhodnutie Rady (SZBP) 2018/226 z 15. februára 2018, ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia) (Ú. v. EÚ L 43, 16.2.2018, s. 15).


title: Rozhodnutie Rady (SZBP) 2018/1945 z 10. decembra 2018, ktorým sa mení rozhodnutie 2010/231/SZBP o reštriktívnych opatreniach voči Somálsku

text:
                  11.12.2018

                  SK

                  Úradný vestník Európskej únie

                  L 314/61

         ROZHODNUTIE RADY (SZBP) 2018/1945
         z 10. decembra 2018,
         ktorým sa mení rozhodnutie 2010/231/SZBP o reštriktívnych opatreniach voči Somálsku
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 26. apríla 2010 prijala rozhodnutie 2010/231/SZBP (1).

                     (2)

                     Bezpečnostná rada Organizácie Spojených národov prijala 14. novembra 2018 rezolúciu č. 2444 (2018). V tejto rezolúcii sa uvádza, že jedným z kritérií zaradenia do zoznamu podľa rezolúcie č. 1844 (2008) je zúčastňovanie sa na činnostiach ohrozujúcich mier, bezpečnosť alebo stabilitu Somálska alebo poskytovanie podpory pre tieto činnosti a stanovuje, že medzi takéto činnosti okrem iného patrí plánovanie, riadenie alebo páchanie činov, ktoré zahŕňajú sexuálne a rodovo motivované násilie.

                     (3)

                     Rozhodnutie 2010/231/SZBP by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            V článku 2 rozhodnutia 2010/231/SZBP sa prvá zarážka nahrádza takto:

                        „—

                        sa zúčastňujú na činnostiach ohrozujúcich mier, bezpečnosť alebo stabilitu Somálska alebo poskytujú podporu pre tieto činnosti vrátane:

                                    i)

                                    plánovania, riadenia alebo páchania činov, ktoré zahŕňajú sexuálne a rodovo motivované násilie;

                                    ii)

                                    činností ohrozujúcich mierový proces a proces zmierenia v Somálsku;

                                    iii)

                                    činností ohrozujúcich federálnu vládu Somálska alebo misiu AMISOM použitím sily,“

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 10. decembra 2018

                  Za Radu

                  predsedníčka

               F. MOGHERINI

            (1)  Rozhodnutie Rady 2010/231/SZBP z 26. apríla 2010 o reštriktívnych opatreniach voči Somálsku a o zrušení spoločnej pozície 2009/138/SZBP (Ú. v. EÚ L 105, 27.4.2010, s. 17).


title: Rozhodnutie Rady (SZBP) 2019/25 z 8. januára 2019, ktorým sa mení a aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2018/1084

text:
                  9.1.2019

                  SK

                  Úradný vestník Európskej únie

                  L 6/6

         ROZHODNUTIE RADY (SZBP) 2019/25
         z 8. januára 2019,
         ktorým sa mení a aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2018/1084
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 27. decembra 2001 prijala spoločnú pozíciu 2001/931/SZBP (1).

                     (2)

                     Rada 30. júla 2018 prijala rozhodnutie (SZBP) 2018/1084 (2), ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP (ďalej len „zoznam“).

                     (3)

                     V súlade s článkom 1 ods. 6 spoločnej pozície 2001/931/SZBP je potrebné pravidelne preskúmavať mená osôb, skupín a subjektov na zozname s cieľom uistiť sa, že existujú dôvody na ich ponechanie v zozname.

                     (4)

                     V tomto rozhodnutí sa uvádzajú výsledky preskúmania, ktoré Rada vykonala v súvislosti s osobami, skupinami a subjektmi, na ktoré sa vzťahujú články 2, 3 a 4 spoločnej pozície 2001/931/SZBP.

                     (5)

                     Rada overila, že príslušné orgány uvedené v článku 1 ods. 4 spoločnej pozície 2001/931/SZBP prijali vo vzťahu ku všetkým osobám, skupinám a subjektom na zozname rozhodnutie, že sú zapojené do teroristických činov v zmysle článku 1 ods. 2 a 3 spoločnej pozície 2001/931/SZBP. Rada tiež dospela k záveru, že by sa na osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP, mali naďalej vzťahovať špecifické reštriktívne opatrenia stanovené v uvedenej spoločnej pozícii.

                     (6)

                     Rada rozhodla, že ďalšie dve osoby a jeden subjekt sú zapojené do teroristických činov v zmysle článku 1 ods. 2 a 3 spoločnej pozície 2001/931/SZBP, že príslušný orgán prijal v súvislosti s nimi rozhodnutie v zmysle článku 1 ods. 4 spoločnej pozície 2001/931/SZBP a že tieto osoby a tento subjekt by sa mali doplniť na zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP.

                     (7)

                     Zoznam by sa mal zodpovedajúcim spôsobom aktualizovať a rozhodnutie (SZBP) 2018/1084 by sa malo zrušiť,

               PRIJALA TOTO ROZHODNUTIE:

            Článok 1
            Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, je uvedený v prílohe k tomuto rozhodnutiu.

            Článok 2
            Rozhodnutie (SZBP) 2018/1084 sa týmto zrušuje.

            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 8. januára 2019

                  Za Radu

                  predseda

               G. CIAMBA

            (1)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93)

            (2)  Rozhodnutie Rady (SZBP) 2018/1084 z 30. júla 2018, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2018/475 (Ú. v. EÚ L 194, 31.7.2018, s. 144).

            PRÍLOHA
            Zoznam osôb, skupín a subjektov podľa článku 1
            I.   OSOBY

                        1.

                        ABDOLLAHI Hamed (alias Mustafa Abdullahi), narodený 11.8.1960 v Iráne. Číslo cestovného pasu: D9004878.

                        2.

                        AL-NASSER, Abdelkarim Hussein Mohamed, narodený v Al Ihsa (Saudská Arábia), štátny príslušník Saudskej Arábie.

                        3.

                        AL YACOUB, Ibrahim Salih Mohammed, narodený 16.10.1966 v Tarúte (Saudská Arábia), štátny príslušník Saudskej Arábie.

                        4.

                        ARBABSIAR Manssor (alias Mansour Arbabsiar), narodený 6.3.1955 alebo 15.3.1955 v Iráne. Štátny príslušník Iránu a USA. Číslo cestovného pasu: C2002515 (Irán); Číslo cestovného pasu: 477845448 (USA). Číslo preukazu totožnosti: 07442833, platnosť do: 15.3.2016 (vodičský preukaz USA).

                        5.

                        ASADI Assadollah, narodený 22.12.1971 v Teheráne (Irán), štátny príslušník Iránu. Číslo iránskeho diplomatického pasu: D9016657.

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), narodený 8.3.1978 v Amsterdame (Holandsko).

                        7.

                        EL HAJJ, Hassan, narodený 22.3.1988 v Zaghdraiyi, Sidon, Libanon, štátny príslušník Kanady. Číslo cestovného pasu: JX446643 (Kanada).

                        8.

                        HASHEMI MOGHADAM Saeid, narodený 6.8.1962 v Teheráne (Irán), štátny príslušník Iránu. Číslo cestovného pasu: D9016290, platný do 4.2.2019.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, narodený v roku 1963 v Libanone, štátny príslušník Libanonu.

                        10.

                        MELIAD, Farah, narodený 5.11.1980 v Sydney (Austrália), štátny príslušník Austrálie. Číslo cestovného pasu: M2719127 (Austrália).

                        11.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), narodený 14.4.1965 alebo 1.3.1964 v Pakistane, číslo cestovného pasu: 488555.

                        12.

                        ȘANLI, Dalokay (alias Sinan), narodený 13.10.1976 v Pülümüre (Turecko).

                        13.

                        SHAHLAI, Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), narodený okolo roku 1957 v Iráne. Adresy: 1. Kermanshah, Irán; 2. vojenská základňa Mehran, provincia Ilam, Irán.

                        14.

                        SHAKURI, Ali Gholam, narodený okolo roku 1965 v Teheráne, Irán.

                        15.

                        SOLEIMANI, Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), narodený 11.3.1957 v Iráne. Štátny príslušník Iránu. Číslo cestovného pasu: 008827 (iránsky diplomatický pas), vydaný v roku 1999. Hodnosť: generálmajor.

                  II.   SKUPINY A SUBJEKTY

                        1.

                        „Abu Nidal Organisation“ – „ANO“ (alias „Fatah Revolutionary Council“, alias „Arab Revolutionary Brigades“, alias „Black September“, alias „Revolutionary Organisation of Socialist Muslims“) („Organizácia Abú Nidála“ – „ANO“, alias „Revolučná rada Fatah“, alias „Arabské revolučné brigády“, alias „Čierny september“, alias „Revolučná organizácia moslimských socialistov“).

                        2.

                        „Al-Aqsa Martyrs' Brigade“ („Brigády mučeníkov Al-Aksá“).

                        3.

                        „Al-Aqsa e.V.“ („Združenie al-Aksá“).

                        4.

                        „Babbar Khalsa“ („Babbar Chalsa“).

                        5.

                        „Communist Party of the Philippines“ vrátane „New People's Army“ – „NPA“ („Komunistická strana Filipín“ vrátane „Novej ľudovej armády“ – „NPA“), Filipíny.

                        6.

                        Riaditeľstvo pre vnútornú bezpečnosť iránskeho ministerstva spravodajstva a bezpečnosti.

                        7.

                        „Gama'a al-Islamiyya“ (alias „Al-Gama'a al-Islamiyya“) („Islamic Group“ – „IG“) („Islamská skupina“ – „IG“).

                        8.

                        „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front“) („Front islamských bojovníkov Veľkého východu“).

                        9.

                        „Hamas“ vrátane „Hamas Izzaddín al-Kassám“.

                        10.

                        „Hizballah Military Wing“ („Vojenské krídlo Hizballáhu“) (alias „Hezbollah Military Wing“, alias „Hizbullah Military Wing“, alias „Hizbollah Military Wing“, alias „Hezballah Military Wing“, alias „Hisbollah Military Wing“, alias „Hizbu'llah Military Wing“, alias „Hizb Allah Military Wing“, alias „Jihad Council“ (a všetky jednotky, ktoré sa k nemu hlásia, vrátane organizácie pre vonkajšiu bezpečnosť („External Security Organisation“)).

                        11.

                        „Hizbal Mujahideen“ – „HM“ (Hizbu-l-mudžáhidín).

                        12.

                        „Khalistan Zindabad Force“ – „KZF“.

                        13.

                        „Kurdistan Workers' Party“ – „PKK“ (alias „KADEK“, alias „KONGRA-GEL“) („Strana kurdských pracujúcich“).

                        14.

                        „Liberation Tigers of Tamil Eelam“ – „LTTE“ („Tigre oslobodenia tamilského Ílamu“).

                        15.

                        „Ejército de Liberación Nacional“ („National Liberation Army“) („Národná oslobodzovacia armáda“).

                        16.

                        „Palestinian Islamic Jihad“ – „PIJ“ („Palestínsky islamský džihád“).

                        17.

                        „Popular Front for the Liberation of Palestine“ – „PFLP“ („Ľudový front za oslobodenie Palestíny“).

                        18.

                        „Popular Front for the Liberation of Palestine – General Command“ (alias „PFLP – General Command“) („Ľudový front za oslobodenie Palestíny – hlavné veliteľstvo“).

                        19.

                        „Devrimci Halk Kurtuluș Partisi-Cephesi“ – „DHKP/C“ (alias „Devrimci Sol“ („Revolutionary Left“), alias „Dev Sol“) („Revolutionary People's Liberation Army/Front/Party“) („Revolučná ľudová oslobodzovacia armáda/front/strana“).

                        20.

                        „Sendero Luminoso“ – „SL“ („Shining Path“) („Svetlý chodník“).

                        21.

                        „Teyrbazen Azadiya Kurdistan“ – „TAK“ (alias „Kurdistan Freedom Falcons“, alias „Kurdistan Freedom Hawks“) („Sokoly za slobodu Kurdistanu“).


Rozhodnutie Komisie z 05/10/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8960 - Adient plc / The Boeing Company) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 29/11/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8951 - Suzano Papel e Celulose S.A. / Fibria Celulose S.A.) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 08/01/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9202 - Bain Capital Investors, LLC / Oscar Holding SAS) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 26/07/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8905 - AXA Konzern AG / ROLAND Rechtsschutzversicherungs-AG) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 09/01/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9207 - IFM Investors Pty Ltd / Vitol Holding BV) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 11/12/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8881 - GEFCO ESPAÑA, S.A. / BERGÉ AUTOMOTIVE LOGISTICS, S.L.) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 09/01/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9201 - Siemens AG / TUTPL) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 21/01/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9135 - The Blackstone Group L.P. / Luminor Bank AS) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 13/12/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9139 - Haier Europe Appliances Holding B.V. / Candy) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 12/02/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9169 - Caisse des dépôts et consignations / Swiss Life) podľa nariadenia Rady (ES) č. 139/2004 (Iba francúzské znenie je autentické)


Rozhodnutie Komisie z 14/02/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9243 - KKR & Co. Inc. / China Resources Company Limited / Genesis Care Pty Limited) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 13/02/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9266 - KUWAIT INVESTMENT AUTHORITY / IIF INT'L HOLDING L.P. / NORTH SEA MIDSTREAM PARTNERS LIMITED) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 13/02/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9229 - Financière SNOP Dunois S.A. / Tower Automotive Holdings Europe B.V.) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 14/02/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9262 - ADM Arkady Limited / Gleadell Agriculture) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 21/12/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9122 - The Coca-Cola Company / Costa Limited) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 08/02/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9126 - Mitsubishi Heavy Industries, Ltd. / Danfoss A/S / Artemis Intelligent Power Limited) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (EÚ) 2019/274 z 11. januára 2019 o podpise, v mene Európskej únie a Európskeho spoločenstva pre atómovú energiu, Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Text s významom pre EHP)

text:
                  19.2.2019

                  SK

                  Úradný vestník Európskej únie

                  LI 47/1

         ROZHODNUTIE RADY (EÚ) 2019/274
         z 11. januára 2019
         o podpise, v mene Európskej únie a Európskeho spoločenstva pre atómovú energiu, Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 50,
         so zreteľom na návrh Európskej komisie,
         keďže:

                     (1)

                     Spojené kráľovstvo 29. marca 2017 oznámilo Európskej rade svoj úmysel vystúpiť z Európskej únie a Európskeho spoločenstva pre atómovú energiu (ďalej len „Euratom“) v súlade s článkom 50 Zmluvy o Európskej únii, ktorý sa vzťahuje na Euratom na základe článku 106a Zmluvy o založení Európskeho spoločenstva pre atómovú energiu.

                     (2)

                     Rada 22. mája 2017 poverila Komisiu, aby začala rokovania so Spojeným kráľovstvom o dohode stanovujúcej spôsob jeho vystúpenia, pri ktorej sa zohľadní rámec jeho budúceho vzťahu s Úniou.

                     (3)

                     Rokovania sa viedli na základe usmernení z 29. apríla a 15. decembra 2017 a z 23. marca 2018 poskytnutých Európskou radou, pričom ich celkovým cieľom bolo zabezpečiť riadené vystúpenie Spojeného kráľovstva z Únie a Euratomu.

                     (4)

                     Európska rada 25. novembra 2018 odsúhlasila Dohodu o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda“).

                     (5)

                     Rokovania sa ukončili a dohoda by sa mala podpísať v mene Únie s výhradou dokončenia postupov požadovaných na jej uzavretie k neskoršiemu dátumu.

                     (6)

                     Článok 50 Zmluvy o Európskej únii sa v súlade s článkom 106a Zmluvy o založení Európskeho spoločenstva pre atómovú energiu uplatňuje na Euratom.

                     (7)

                     V dohode sa stanovuje prechodné obdobie, počas ktorého sa bude na Spojené kráľovstvo a v Spojenom kráľovstve uplatňovať právo Únie vrátane medzinárodných dohôd, a to bez ohľadu na všetky dôsledky vystúpenia Spojeného kráľovstva z Únie, pokiaľ ide o účasť Spojeného kráľovstva v inštitúciách, orgánoch, úradoch a agentúrach Únie. Komisia by preto mala v mene Únie a Euratomu oznámiť ostatným stranám týchto dohôd, že počas prechodného obdobia sa má Spojené kráľovstvo na účely týchto dohôd považovať za členský štát.

                     (8)

                     V článku 185 druhom odseku dohody sa stanovuje, že pri vykonaní písomného oznámenia o dokončení potrebných vnútorných postupov môže Únia vo vzťahu k akémukoľvek členskému štátu, ktorý uviedol dôvody súvisiace so základnými zásadami vnútroštátneho práva tohto členského štátu, vyhlásiť, že vykonávajúce súdne orgány tohto členského štátu môžu počas prechodného obdobia nad rámec dôvodov pre nevykonanie európskeho zatykača uvedených v rámcovom rozhodnutí Rady 2002/584/SVV (1) odmietnuť vydať jeho štátnych príslušníkov Spojenému kráľovstvu na základe európskeho zatykača. Je preto vhodné stanoviť lehotu, v rámci ktorej by mali členské štáty, ktoré chcú využiť túto možnosť, informovať o tom Komisiu a Generálny sekretariát Rady.

                     (9)

                     Ako sa stanovuje v článku 50 ods. 4 Zmluvy o Európskej únii, Spojené kráľovstvo sa nezúčastnilo na rokovaniach Rady o tomto rozhodnutí, ani na jeho prijatí,

               PRIJALA TOTO ROZHODNUTIE:

            Článok 1
            Týmto sa v mene Únie a Európskeho spoločenstva pre atómovú energiu schvaľuje podpis Dohody o vystúpení Spojeného kráľovstva Veľkej Británie a Severného Írska z Európskej únie a Európskeho spoločenstva pre atómovú energiu s výhradou uzavretia uvedenej dohody.
            Text dohody je pripojený k tomuto rozhodnutiu (2).

            Článok 2
            Týmto sa predseda Európskej rady a predseda Komisie poverujú podpísať dohodu v mene Únie a Európskeho spoločenstva pre atómovú energiu.

            Článok 3
            Bezprostredne po podpise dohody Komisia oznámi ostatným zmluvným stranám medzinárodných dohôd uvedených v článku 2 písm. a) bode iv) dohody, že s výhradou nadobudnutia platnosti dohody sa má Spojené kráľovstvo počas prechodného obdobia považovať za členský štát na účely uvedených medzinárodných dohôd.

            Článok 4
            Tie členské štáty, ktoré chcú využiť možnosť uvedenú v článku 185 druhom odseku dohody, o tom informujú Komisiu a Generálny sekretariát Rady pred 15. februárom 2019.

            Článok 5
            Toto rozhodnutie nadobúda účinnosť dňom jeho prijatia.

            V Bruseli 11. januára 2019

                  Za Radu

                  predseda

               G. CIAMBA

            (1)  Rámcové rozhodnutie Rady 2002/584/SVV z 13. júna 2002 o európskom zatykači a postupoch odovzdávania osôb medzi členskými štátmi (Ú. v. ES L 190, 18.7.2002, s. 1).

            (2)  Ú. v. EÚ C 66 I, 19.2.2019, s. 1.


title: Rozhodnutie Komisie (EÚ) 2019/286 z 12. februára 2019 o navrhovanej iniciatíve občanov s názvom „Žiadajme inteligentnejšiu reguláciu vapingu!“ [oznámené pod číslom C(2019) 926]

text:
                  19.2.2019

                  SK

                  Úradný vestník Európskej únie

                  L 47/45

         ROZHODNUTIE KOMISIE (EÚ) 2019/286
         z 12. februára 2019
         o navrhovanej iniciatíve občanov s názvom „Žiadajme inteligentnejšiu reguláciu vapingu!“

               [oznámené pod číslom C(2019) 926]

         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (1), a najmä na jeho článok 4,
         Keďže:

                     (1)

                     Predmet navrhovanej iniciatívy občanov s názvom „Žiadajme inteligentnejšiu reguláciu vapingu!“ je formulovaný takto: „Vyzývame Európsku komisiu, aby zrušila článok 20 smernice Európskeho parlamentu a Rady 2014/40/EÚ (2) a aby vytvorila osobitný právny predpis, ktorý jednoznačne odlíši vapingové výrobky od tabakových a farmaceutických výrobkov.“

                     (2)

                     Ciele navrhovanej iniciatívy občanov sú formulované takto: „Vypustiť článok 20 smernice 2014/40/EÚ a nahradiť ho osobitným právnym predpisom založeným na vedeckých poznatkoch a dôkazoch, ktorý je v súlade s fungovaním vnútorného trhu a ktorý odlišuje vapingové výrobky od tabakových a farmaceutických výrobkov; Zabezpečiť nový právny predpis, základom ktorého bude povinný súlad s prísnymi normami v oblasti kvality a bezpečnosti výrobkov a ich výroby, ako aj zodpovedné marketingové praktiky, ktoré zaručujú ochranu mládeže; Politika v oblasti vapingu by mala podporovať inovácie a zabezpečovať, aby mali fajčiari a vaperi k dispozícii zrozumiteľné informácie a prístup k menej škodlivým alternatívam bez tabaku.“

                     (3)

                     Zmluva o Európskej únii (ZEÚ) posilňuje občianstvo Únie a ďalej zlepšuje demokratické fungovanie Únie okrem iného tým, že stanovuje právo každého občana zúčastňovať sa na demokratickom živote Únie prostredníctvom európskej iniciatívy občanov.

                     (4)

                     Postupy a podmienky požadované v prípade iniciatívy občanov by preto mali byť v záujme podpory účasti občanov a zaistenia väčšej prístupnosti Únie jasné, jednoduché, používateľsky ústretové a primerané povahe iniciatívy občanov.

                     (5)

                     Právne akty Únie na účely vykonávania zmlúv sa môžu prijať:

                                 —

                                 na základe článku 53 ods. 1 a článku 62 Zmluvy o fungovaní Európskej únie na koordináciu ustanovení upravených zákonom, iným právnym predpisom alebo správnym opatrením v členských štátoch týkajúcich sa zriadenia a vykonávania samostatnej zárobkovej činnosti osôb;

                                 —

                                 na základe článku 114 ZFEÚ na aproximáciu ustanovení zákonov, iných právnych predpisov a správnych opatrení členských štátov, ktoré smerujú k vytváraniu a fungovaniu vnútorného trhu.

                     (6)

                     Navrhovaná iniciatíva občanov preto nie je zjavne mimo rámca právomocí Komisie predložiť návrh právneho aktu Únie na účely vykonávania zmlúv v súlade s článkom 4 ods. 2 písm. b) nariadenia.

                     (7)

                     Okrem toho bol v súlade s článkom 3 ods. 2 nariadenia vytvorený občiansky výbor a boli určené kontaktné osoby a navrhovaná iniciatíva občanov nepredstavuje zjavné zneužitie práva, nie je zjavne neopodstatnená alebo šikanujúca, ani nie je zjavne v rozpore s hodnotami Únie uvedenými v článku 2 ZEÚ.

                     (8)

                     Navrhovaná iniciatíva občanov s názvom „Žiadajme inteligentnejšiu reguláciu vapingu!“ by sa preto mala zaregistrovať.

               PRIJALA TOTO ROZHODNUTIE:

            Článok 1
            Navrhovaná iniciatíva občanov s názvom „Žiadajme inteligentnejšiu reguláciu vapingu!“ sa týmto registruje.

            Článok 2
            Toto rozhodnutie nadobúda účinnosť 20. februára 2019.

            Článok 3
            Toto rozhodnutie je určené organizátorom (členom občianskeho výboru) navrhovanej iniciatívy občanov s názvom „Žiadajme inteligentnejšiu reguláciu vapingu!“, ktorú zastupujú pán Dustin DAHLMAN a pán Mose GIACOMELLO konajúci ako kontaktné osoby.

            V Štrasburgu 12. februára 2019

                  Za Komisiu

               Frans TIMMERMANS

                  podpredseda

            (1)  Ú. v. EÚ L 65, 11.3.2011, s. 1.

            (2)  Smernica Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (
               Ú. v. EÚ L 127, 29.4.2014, s. 1).


title: Rozhodnutie Rady (EÚ) 2019/292 z 12. februára 2019 o udelení právomoci poskytovať utajované skutočnosti EÚ tretím štátom a medzinárodným organizáciám

text:
                  20.2.2019

                  SK

                  Úradný vestník Európskej únie

                  L 48/20

         ROZHODNUTIE RADY (EÚ) 2019/292
         z 12. februára 2019
         o udelení právomoci poskytovať utajované skutočnosti EÚ tretím štátom a medzinárodným organizáciám
         RADA EURÓPSKEJ ÚNIE,
         so zreteľom na rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (1), a najmä na jeho článok 13 a prílohu VI,
         keďže:

                     (1)

                     Európska únia uzatvára dohody o bezpečnostných postupoch pri výmene a ochrane utajovaných skutočností s tretími štátmi a medzinárodnými organizáciami.

                     (2)

                     Generálny tajomník môže v mene Generálneho sekretariátu Rady uzavrieť s tretími štátmi a medzinárodnými organizáciami správne dojednania o bezpečnostných postupoch pri výmene utajovaných skutočností.

                     (3)

                     Podľa prílohy VI bodu 37 rozhodnutia 2013/488/EÚ má Rada prijať rozhodnutie, ktorým generálnemu tajomníkovi udelí právomoc poskytovať utajované skutočnosti EÚ tretím štátom alebo medzinárodným organizáciám v rámci dohôd o bezpečnostných postupoch pri výmene a ochrane utajovaných skutočností alebo správnych dojednaní o bezpečnostných postupoch pri výmene utajovaných skutočností,

               PRIJALA TOTO ROZHODNUTIE:

            Článok 1

               1.   Ak je medzi Úniou a tretím štátom alebo medzinárodnou organizáciou platná dohoda o bezpečnostných postupoch pri výmene a ochrane utajovaných skutočností (ďalej len „dohoda o bezpečnosti utajovaných skutočností“), a v súlade s rozhodnutím 2013/488/EÚ, generálnemu tajomníkovi Rady sa udeľuje právomoc poskytovať v súlade so zásadou súhlasu pôvodcu danému tretiemu štátu alebo medzinárodnej organizácii utajované skutočnosti EÚ, ktoré patria do rozsahu pôsobnosti dohody o bezpečnosti utajovaných skutočností, a to do stupňa utajenia stanoveného Bezpečnostným výborom Rady podľa prílohy VI bodu 11 rozhodnutia 2013/488/EÚ. Rozhodnutie poskytnúť utajované skutočnosti EÚ tretiemu štátu alebo medzinárodnej organizácii podľa dohody o bezpečnosti utajovaných skutočností prijme generálny tajomník na základe individuálneho posúdenia.

               2.   Ak generálny tajomník Rady uzavrel so súhlasom Rady a v súlade s rozhodnutím 2013/488/EÚ správne dojednanie o bezpečnostných postupoch pri výmene utajovaných skutočností (ďalej len „správne dojednanie“) s tretím štátom alebo medzinárodnou organizáciou, udeľuje sa mu právomoc poskytnúť v súlade so zásadou súhlasu pôvodcu danému tretiemu štátu alebo medzinárodnej organizácii utajované skutočnosti EÚ, ktoré patria do rozsahu pôsobnosti daného správneho dojednania, a to do stupňa utajenia stanoveného v danom správnom dojednaní. Rozhodnutie poskytnúť utajované skutočnosti EÚ tretiemu štátu alebo medzinárodnej organizácii podľa správneho dojednania prijme generálny tajomník na základe individuálneho posúdenia.

               3.   Generálny tajomník Rady môže právomoc uvedenú v odsekoch 1 a 2 delegovať na vysokých úradníkov Generálneho sekretariátu Rady.

            Článok 2
            Týmto rozhodnutím sa zrušujú a nahrádzajú tieto rozhodnutia:

                        1.

                        rozhodnutie Rady z 20. júna 2011 o poskytovaní informácií podľa stálych dohôd s tretími krajinami alebo medzinárodnými organizáciami o bezpečnostných postupoch pri výmene utajovaných skutočností;

                        2.

                        rozhodnutie Rady z 20. júna 2011 o poskytovaní informácií podľa administratívnych dojednaní s medzinárodnými organizáciami o bezpečnostných postupoch pri výmene utajovaných skutočností.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 12. februára 2019

                  Za Radu

                  predseda

               E.O. TEODOROVICI

            (1)  Ú. v. EÚ L 274, 15.10.2013, s. 1.